El Tribunal de Comptes comença el procediment per portar Mas a judici pel 9-N
El Tribunal de Comptes ha fet un pas més i ha publicat un edicte que, a la pràctica, suposa l'inici formal del procediment que portarà a judici Artur Mas, Joana Ortega, Francesc Homs i Irene Rigau pel 9-N. A l'edicte, que ja s'ha notificat, es dóna nou dies a les parts per presentar al·legacions. A més, s'especifica que el procediment s'obre per 'suposades irregularitats comptables' en relació a pagaments realitzat amb fons públics destinats a l'organització de la consulta del 9 de novembre de 2014. El tribunal dóna per tancada la fase d'instrucció, durant la qual s'ha obligat a dipositar una fiança de 5,2 milions als investigats. A partir d'ara, el cas passa a mans de la secció d'enjudiciament i se'n farà càrrec la responsable del departament segon, l'ex-ministra de Justícia del primer govern d'Aznar Margarita Mariscal de Gante, que també va ser l'encarregada de nomenar un delegat instructor en aquesta causa. Un cop resoltes les al·legacions, el Tribunal de Comptes començarà amb les audiències prèvies i farà citacions. Totes les vistes seran públiques.
Per quines possibles irregularitats s'obre el procediment?
comptables